nibzard/narodne-novine-full-text-markdown huggingface dataset:
## Ispravak Rješenja o razrješenju povjerenika Vlade Republike Hrvatske u općini Petrinja

### NN 57/1993 (16.6.1993.), Ispravak Rješenja o razrješenju povjerenika Vlade Republike Hrvatske u općini Petrinja

# OBJAVE

Nakon izvršenog usporedivanja s izvornim tekstom utvrdena je pogreška
u rješenju o razrješenju povjerenika Vlade Republike Hrvatske u općini
Petrinja objavljenom u "Narodnim novinama", broj 53 od 3. lipnja
1993. godine te se daje

## ISPRAVAK

### Rješenja o razrješenju povjerenika Vlade Republike Hrvatske u općini Petrinja

U tekstu Rješenja umjesto riječi "predsjednika" treba stajati
riječ "povjerenika".

Zagreb. 16. lipnja 1993.

Tajnik

**Davorin Mlakar. v. r.**

Ostalo, NN 57/1993-1157
## Ispravak Rješenja Ustavnog suda Republike Hrvatske broj U-I-147/1992, U-I-206/1892, U-I-209/1992, U-I-148/1992, U-I-207/1992, U-I-222/1992.

### NN 57/1993 (16.6.1993.), Ispravak Rješenja Ustavnog suda Republike Hrvatske broj U-I-147/1992, U-I-206/1892, U-I-209/1992, U-I-148/1992, U-I-207/1992, U-I-222/1992.

# OBJAVE

U "Narodnim novinama" broj 49/1993 objavljeno je Rješenje
Ustavnog suda Republike Hrvatske broj U-I-147/1992, U-I-206/1992, U-I-209/1992,
U-I-148/1992, U-I-207/1992, U-I-222/1992 u kojem je ustanovljena pogreška
pa se daje

## RJEŠENJE

### Ustavnog suda Republike Hrvatske broj U-I-147/1992, U-I-206/1892, U-I-209/1992, U-I-148/1992, U-I-207/1992, U-I-222/1992.

U obrazloženju pod III. u stavku 1. retku 2. umjesto riječi toč.11 treba
stajati; "toč. II".

Broj: Su-23/1993-25

Zagreb, 10. lipnja 1993.

Glavni tajnik

**Josip Bedrač, v. r.**

Ostalo, NN 57/1993-1158
## Zakon o izmjenama Zakona o poduzećima

### NN 58/1993 (18.6.1993.), Zakon o izmjenama Zakona o poduzećima

# PREDSJEDNIK REPUBLIKE HRVATSKE

Na temelju članka 89. Ustava Republike Hrvatske, donosim

## UKAZ

### o proglašenju Zakona o izmjenama Zakona o poduzećima

Proglašavam Zakon o izmjenama Zakona o poduzećima, koji je Zastupnički
dom Sabora Republike Hrvatske donio na sjednici 2. lipnja 1993. godine.

Broj : PA4-39/ 1-93.

Zagreb, 10. lipnja 1993.

Predsjednik Republike Hrvatske

**dr. Franjo Tuđman, v. r.**

---

## ZAKON

### o izmjenama Zakona o poduzećima

Članak 1.

U Zakonu o poduzećima ("Narodne novine", br. 53/91.) u članku
86. stavak 2. mijenja se i glasi: "Najmanji iznos osnivačkog uloga
je 5.000 DEM obračunatih u hrvatskim dinarima po srednjem tečaju Narodne
banke Hrvatske na dan podnošenja prijave za upis u sudski registar".
Stavak 3. briše se.

Članak 2.

U članku 104. stavak 6. mijenja se i glasi: " Najmanji iznos osnivačkog
uloga je 1000 DEM obračunatih u hrvatskim dinarima po srednjem tečaju Narodne
banke Hrvatske na dan podnošenja prijave za upis u sudski registar".
Stavak 7. briše se.

Članak 3.

Prijave za registraciju poduzeća podnijete do dana stupanja na snagu
ovoga Zakona riješit će se na temelju dosada važećih propisa.

Članak 4.

Ovaj Zakon stupa na snagu osmoga dana od dana objave u "Narodnim
novinama".

Klasa: 305-01 /92-01 /42

Zagreb, 2. lipnja 1993.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Zakon, NN 58/1993-1163
## Zakon o dopuni Zakona o utvrđivanju plaće i drugih primanja dužnosnika

### NN 58/1993 (18.6.1993.), Zakon o dopuni Zakona o utvrđivanju plaće i drugih primanja dužnosnika

# PREDSJEDNIK REPUBLIKE HRVATSKE

Na temelju članka 88. Ustava Republike Hrvatske, donosim

## UKAZ

### o proglašenju Zakona o dopuni Zakona o utvrđivanju plaće i drugih primanja dužnosnika

Proglašavam Zakon o dopuni Zakona o utvrđivanju plaće i drugih primanja
dužnosnika, koji je Zastupnički dom Sabora Republike Hrvatske donio na
sjednici 2. lipnja 1993. godine.

Broj : PA4-41/1-93.

Zagreb, 10. lipnja 1993.

Predsjednik Republike Hrvatske

**dr. Franjo Tuđman, v. r.**

---

## ZAKON

### o dopuni Zakona o utvrđivanju plaće i drugih primanja dužnosnika

Članak 1.

U Zakonu o utvrđivanju plaće i drugih primanja dužnosnika ("Narodne
novine", br. 60/92. i 75/92.) u članku 4. petom retku iza riječi "Vlada",
dodaju se riječi: "kao i za župana, gradonačelnika Grada Zagreba,
podžupana i zamjenika gradonačelnika Grada Zagreba".

Članak 2.

Ovaj Zakon stupa na snagu danom objave u "Narodnim novinama".

Klasa :120-02/93-01 / 11

Zagreb, 2. lipnja 1993.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Zakon, NN 58/1993-1165
## Zakon o izmjenama zakona koji sadrže nazivlje javno tužilaštvo

### NN 58/1993 (18.6.1993.), Zakon o izmjenama zakona koji sadrže nazivlje javno tužilaštvo

# PREDSJEDNIK REPUBLIKE HRVATSKE

Na temelju članka 89. Ustava Republike Hrvatske, donosim

## UKAZ

### o proglašenju Zakona o izmjenama zakona koji sadrže nazivlje javno tužilaštvo

Proglašavam Zakon o izmjenama zakona koji sadrže nazivlje javno tužilaštvo,
koji je Zastupnički dom Sabora Republike Hrvatske donio na sjednici 2.
lipnja 1993. godine.

Broj : PA4-42/ 1-93.

Zagreb, 10. lipnja 1993.

Predsjednik Republike Hrvatske

**dr. Franjo Tuđman, v. r.**

---

## ZAKON

### o izmjenama zakona koji sadrže nazivlje javno tužilaštvo

Članak 1.

U Zakonu o javnom tužilaštvu ("Narodne novine", br. 17/77,
17/86, 27/89, 16/90, 41/90, 14/91, 66/91, 22/92 i 39/92.) naziv Zakona
mijenja se i glasi: "Zakon o državnom odvjetništvu". U Zakonu
o teritorijalnoj nadležnosti i sjedištima općinskih i okružnih javnih tužilaštava
("Narodne novine", br. 25/77, 50/78. i 3/81) naziv Zakona mijenja
se i glasi: "Zakon o teritorijalnoj nadležnosti i sjedištima državnih
odvjetništava".

Članak 2.

U zakonima iz članka 1. ovoga Zakona te u drugim zakonima i propisima
riječi: "javno tužilaštvo", "javnotužilačka funkcija"
i "javni tužilac" zamjenjuju se riječima: "državno odvjetništvo",
"državnoodvjetnička dužnost" i "državni odvjetnlk"
u odgovarajućem padežu.

Članak 3.

Ovaj Zakon stupa na snagu osmoga dana od dana objave u "Narodnim
novinama".

Klasa: 712-01 /93-01 /01

Zagreb, 2. lipnja 1993.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Zakon, NN 58/1993-1167
## Zakon o prestanku važenja Zakona o uređenju imovinskih odnosa nastalih samovlasnim zauzećem (uzurpacijom) zemljišta u općenarodnoj imovini

### NN 58/1993 (18.6.1993.), Zakon o prestanku važenja Zakona o uređenju imovinskih odnosa nastalih samovlasnim zauzećem (uzurpacijom) zemljišta u općenarodnoj imovini

# PREDSJEDNIK REPUBLIKE HRVATSKE

Na temelju članka 89. Ustava Republike Hrvatske, donosim

## UKAZ

### o proglašenju Zakona o prestanku važenja Zakona o uređenju imovinskih odnosa nastalih samovlasnim zauzećem (uzurpacijom) zemljišta u općenarodnoj imovini

Proglašavam Zakon o prestanku važenja Zakona o uređenju imovinskih odnosa
nastalih samovlasnim zauzećem (uzurpacijom) zemljišta u općenarodnoj imovini,
koji je Zastupnički dom Sabora Republike Hrvatske donio na sjednici 3.
lipnja 1993. godine.

Broj: PA4-45/ 1-93.

Zagreb, 10. lipnja 1993.

Predsjednik Republike Hrvatske

**dr. Franjo Tuđman, v. r.**

---

## ZAKON

### o prestanku važenja Zakona o uređenju imovinskih odnosa nastalih samovlasnim zauzećem (uzurpacijom) zemljišta u općenarodnoj imovini

Članak 1.

Zakon o uređenju imovinskih odnosa nastalih samovlasnim zauzećem (uzurpacijom)
zemljišta u općenarodnoj imovini ("Narodne novine", br. 31/58,
20/77. 34/79) prestaje važiti.

Članak 2.

Postupci pokrenuti po odredbama Zakona o uređenju imovinskih odnosa
nastalih samovlasnim zauzećem (uzurpacijom) zemljišta o općenarodnoj imovini
("Narodne novine", br. 31/58, 20/77. i 34/79) u kojima nije donijeto
pravomoćno rješenje dovršit će se po odredbama tog Zakona.

Članak 3.

Ovaj Zakon stupa na snagu osmoga dana od dana objave u "Narodnim
novinama".

Klasa:941-06/93-01/01

Zagreb, 3. lipnja 1993.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Zakon, NN 58/1993-1168
## Uredba o korištenju sredstava za subvencioniranje stanarine i podstanarine

### NN 58/1993 (18.6.1993.), Uredba o korištenju sredstava za subvencioniranje stanarine i podstanarine

# VLADA REPUBLIKE HRVATSKE

Na temelju članka 1. Zakona o ovlasti Vlade Republike Hrvatske da donosi
uredbe kojima se uređuju pojedina pitanja iz djelokruga Sabora Republike
Hrvatske ("Narodne novine", broj 74/92), Vlada Republike Hrvatske
je na sjednici održanoj 17. lipnja 1993. godine donijela

## UREDBU

### o korištenju sredstava za subvencioniranje stanarine i podstanarine

Članak 1.

Sredstva za subvencioniranje stanarine i podstanarine koja se izdvajaju
temeljem Zakona o prestanku važenja Zakona o izdvajanju i raspoređivanju
sredstava za zadovoljavanje stambenih potreba ("Narodne novine",
broj 9/91, 73/91, 43/92, 6/93 i 57/93) koriste se:

- 50% za subvencioniranje stanarine i podstanarine socijalno ugroženog
pučanstva,

- 50% za obnavljanje i izgradnju građevinskih objekata koji su, kao
posljedica oružanih sukoba, oštećeni ili porušeni. ·

Zavod za platni promet dostavlja sredstva namijenjena za obnavljanje
i izgradnju građevinskih objekata koji su, kao posljedica oružanih sukoba,
oštećeni ili porušeni, Hrvatskoj kreditnoj banci za obnovu.

Članak 2.

U ratom ugroženim područjima Zavod za platni promet dostavlja sredstva
za obnavljanje i izgradnju građevinskih objekata koji su, kao posljedica
oružanih sukoba, oštećeni ili porušeni, fondu u stambenom gospodarstvu,
na poseban način. Ratom ugrožena područja iz stavka 1. ovoga članka su
područja koja su do stupanja na snagu Zakona o područjima županija, gradova
i općina u Republici Hrvatskoj ("Narodne novine", br. 90/92)
obuhvaćala područja ranijih općina i to: Delnice, Duga Resa, Đakovo, Gospić,
Jastrebarsko, Karlovac, Nova Gradiška, Osijek, Pakrac, Podravska Slatina,
Virovitica, Sinj, Sisak, Šibenik, Valpovo, Vinkovci, Zadar, Ogulin, Novska,
Daruvar, Slavonski Brod, Dubrovnik, Ploče, Otočac, Bjelovar, Grubišno Polje,
Našice, Županja i Biograd na moru.

Članak 3.

Danom stupanja na snagu ove Uredbe prestaje vrijediti Uredba o korištenju
sredstava za subvencioniranje stanarine i podstanarine ("Narodne novine",
br. 71/92).

Članak 4.

Ova Uredba stupa na snagu danom objave u "Narodnim novinama",
a primjenjuje se od 27. lipnja 1993. godine.

Klasa: 371-04/92-01/04

Urbroj : 5030112-93-1

Zagreb, 17. lipnja 1993.

Predsjednik

**Nikica Valentić, v. r.**

Uredba, NN 58/1993-1170
## Uredba o korištenju sredstava amortizacije stanova i stambenih zgrada

### NN 58/1993 (18.6.1993.), Uredba o korištenju sredstava amortizacije stanova i stambenih zgrada

# VLADA REPUBLIKE HRVATSKE

Na temelju članka 1. Zakona o ovlasti Vlade Republike Hrvatske da donosi
uredbe kojima se uređuju pojedina pitanja iz djelokruga Sabora Republike
Hrvatske ("Narodne novine", broj 74/92), Vlada Republike Hrvatske
je na sjednici održanoj 17. lipnja 1993. donijela

## UREDBU

### o korištenju sredstava amortizacije stanova i stambenih zgrada

Članak 1.

Ovom Uredbom propisuje se način korištenja sredstava amortizacije stanova
i stambenih zgrada koja se izdvajaju temeljem Zakona o stambenim odnosima
("Narodne novine", broj 51/85, 42/86 i 22/92), osim amortizacije
koja pripada vlasnicima, fizičkim osobama.

Članak 2.

Sredstva amortizacije koriste se za velike popravke stambenih zgrada.
Velikim popravcima iz stavka 1. ovoga članka smatraju se:

1. radovi na konstruktivnim dijelovima stambene zgrade i to zamjena
ili sanacija krovne konstrukcije, sanacija temelja, nosivih zidova, zamjena
međukatnih konstrukcija, izgradnja potpornoga zida radi sanacije klizišta
i rekonstrukcija dimovodnih kanala;

2. zamjena krovnoga pokrivača;

3. zamjena instalacija u zgradi (vodovodna kanalizacijska, električna,
plinska, centralnoga grijanja);

4. temeljna obnova fasade zgrade;

5. hidro-izolacijski radovi na zidovima i temeljima stambene zgrade;

6. zamjena stolarije na zajedničkim dijelovima stambene zgrade, krovne
i druge vanjske limarije, te gromobranske instalacije na zgradi;

7. zamjena ili rekonstrukcija dizala u zgradi;

8. zamjena ili rekonstrukcija kotlovnice centralnoga grijanja u zgradi.

Sredstva iz točke 1. ovoga članka izdvajaju se na poseban račun Fonda
u stambenom i komunalnom gospodarstvu, odnosno drugog subjekta koji upravlja
stambenim zgradama i stanovima, a koriste se prema programu obavljanja
velikih popravaka.

Članak 3.

Novčanom kaznom u dinarskoj protuvrijednosti 100 DEM kaznit će se za
prekršaj odgovorna osoba ako se sredstva koriste protivno odredbi članka
2. ove Uredbe.

Članak 4.

Danom stupanja na snagu ove Uredbe prestaju primjenjivati:

- odredbe članka 53. stavka 1. i članka 57., u dijelu koji se odnosi
na sredstva amortizacije, članka 56. i 58. Zakona o stambenim odnosima
("Narodne novine", broj 51/85, 42/86 i 22/92);

- Zakon o korištenju dijela sredstava amortizacije stambenih zgrada
i stanova u društvenom vlasništvu, za velike popravke stambenih zgrada
("Narodne novine", broj 39/88 i 33/89);

- Uredba o korištenju sredstava amortizacije stanova i stambenih zgrada
("Narodne novine", broj 40/92).

Članak 5. Ova Uredba stupa na snagu danom objave u "Narodnim novinama",
a primjenjuje se od 27. lipnja 1993. godine.

Klasa: 370-01/92-01/04

Urbroj : 5030112-93- 1

Zagreb, 17. lipnja 1993.

Predsjednik

**Nikica Valentić, v. r.**

Uredba, NN 58/1993-1171
## Uredba o visini kamata na iznose poreza, doprinosa, taksa i drugih javnih prihoda koji nisu plaćeni u propisanom roku

### NN 58/1993 (18.6.1993.), Uredba o visini kamata na iznose poreza, doprinosa, taksa i drugih javnih prihoda koji nisu plaćeni u propisanom roku

# VLADA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike Hrvatske
da donosi uredbe kojima se uređuju pojedina pitanja iz djelokruga Sabora
Republike Hrvatske ("Narodne novine", br. 74/92), Vlada Republike
Hrvatske je na sjednici održanoj 17. lipnja 1993. godine donijela

## UREDBU

### o visini kamata na iznose poreza, doprinosa, taksa i drugih javnih prihoda koji nisu plaćeni u propisanom roku

Članak 1.

Ovom Uredbom uređuje se plaćanje kamata na iznose poreza, doprinosa,
taksa i drugih javnih prihoda (u daljnjem tekstu: javni prihodi), koji
nisu plaćeni u propisanom roku, kao i plaćanje kamata pri povratku više
plaćenih iznosa javnih prihoda.

Članak 2.

Na iznose javnih prihoda, koji nisu plaćeni u propisanom roku, plaćaju
se kamate u visini utvrđene eskontne stope Narodne banke Hrvatske uvećane
za 30%, koja je važila u vremenu kada nije plaćen javni prihod.

Članak 3.

Porezni obveznik ili druga osoba, koja je prema rješenju ili drugom
aktu koji je postao pravomoćan, na ime javnih prihoda platila više nego
što je trebala, ima pravo zatražiti obračun kamata pri povratu više plaćenog
iznosa. Na više plaćeni iznos javnih prihoda koji se vraća poreznom obvezniku
ili drugoj osobi, obračunava se kamata u visini iz članka 2. ove Uredbe
od dana kada je pravomoćnim rješenjem, propisanim obračunom ili drugim
aktom utvrđen više plaćeni iznos javnih prihoda. Više plaćeni iznos vraća
se u roku 30 dana od dana kada je pravomoćnim rješenjem ili drugim aktom
utvrđeno da je uplaćen viši iznos javnih prihoda.

Članak 4.

Kamate iz članka 2. ove Uredbe pripisuju se dugu javnih prihoda mjesečno,
a za razdoblje kraće od mjesec dana kamate se obračunavaju po konformnoj
metodi.

Članak 5. Odredbe o kamatama iz propisa, kojima je utvrđena obveza plaćanja
javnih prihoda ne primjenjuju se. Danom stupanja na snagu ove Uredbe prestaje
važiti Uredba o visini kamate na iznose poreza, doprinosa, taksa i drugih
javnih prihoda koji nisu plaćeni u propisanom roku ("Narodne novine",
broj 40/92).

Članak 6.

Ova Uredba stupa na snagu danom objave u "Narodnim novinama".

Klasa: 401-01/93-01/09

Urbroj : 5030114-93-1

Zagreb, 17. lipnja 1993.

Predsjednik

**Nikica Valentić, v. r.**

Uredba, NN 58/1993-1172
## Odluka o dopuni Odluke o visini naknade za javne ceste

### NN 58/1993 (18.6.1993.), Odluka o dopuni Odluke o visini naknade za javne ceste

# VLADA REPUBLIKE HRVATSKE

Na temelju članka 45. stavka 1. Zakona o cestama ("Narodne novine",
broj 56/91 - pročišćeni tekst, 61/91, 49/92 i 26/93), Vlada Republike Hrvatske
je na sjednici održanoj 17. lipnja 1993. donijela

## ODLUKU

### o dopuni Odluke o visini naknade za javne ceste

I.

U Odluci o visini naknade za javne ceste ("Narodne novine",
broj 24/92, 16/93 i 45/93) iza točke II. dodaje se nova točka II.a koja
glasi: "II.a Iznimno od točke II. ove Odluke "Dalmacijacement"
iz Kaštel-Sućurca ne plaća naknadu za plinsko ulje D-2 iz točke II. ove
Odluke, koje se koristi za pogon agregata za proizvodnju električne energije.
Oslobođenje od plaćanja naknade iz stavka 1. ove točke vrijedi za razdoblje
dok traje redukcija u isporuci električne energije."

II.

Ova Odluka stupa na snagu danom objave u "Narodnim novinama".

Klasa: 340-01/93-04/01

Urbroj : 5030105-93-6

Zagreb, 17. lipnja 1993.

Predsjednik

**Nikica Valentić, v. r.**

Odluka, NN 58/1993-1173
## Ispravak Zakona o područjima županija, gradova i općina u Republici Hrvatskoj

### NN 58/1993 (18.6.1993.), Ispravak Zakona o područjima županija, gradova i općina u Republici Hrvatskoj

# USTAVNI SUD REPUBLIKE HRVATSKE

Nakon izvršenog uspoređivanja s izvornim tekstom utvrđene su pogreške
u Zakonu o područjima županija, gradova i općina u Republici Hrvatskoj
objavljenom u "Narodnim novinama" broj 90 od 30. prosinca 1992.,
te se daje

## ISPRAVAK

### Zakona o područjima županija, gradova i općina u Republici Hrvatskoj

U članku 3. stavku 2. pod rednim brojem 1. umjesto riječi "Sisačkoj"
trebaju pisati riječi: "Sisačko-Moslavačkoj". U članku 4. stavka
2. iza grada: "lmotski" treba pisati: "20. Ivanić-Grad",
redni brojevi ispred gradova "20-49" trebaju biti redni brojevi
"21-50". U članku 6. u Županiji Zagrebačkoj u sastavu Općine
pod rednim brojem 3. Rugvica trebaju pisati mjesta "Čista Mlaka, Črnec
Rugvički, Črnec Dugoselski, Donja Greda, Dragošićka, Hruščica, Ježevo,
Jalševec Nartski, Leprovica, Nart Savski, Novaki Nartski, Novaki Oborovski,
Obedišće Ježevsko, Oborovo, Okunšćak, Otok Nartski, Otok Svibovski, Prevlaka,
Preseka Oborovska, Rugvica, Svibje, Sop, Struga Nartska, Trstenik Nartski.
" U sastavu općine pod rednim brojem 4. Brckovljani trebaju pisati
mjesta: "Brekovljani, Božjakovina, Donje Dvorišće, Gornja Greda, Gornje
Dvorišće, Gračec, Hrebinec, Kusanovec, Lupoglav, Prikraj, Prečec, Stančić,
Štakorovec, Tedrovec." U članku 6. u Županiji Sisačko-Moslavačkoj
općinu pod rednim brojem 9. Ivanić Grad sa pripadajućim mjestima treba
brisati i upisati u stupac Grad: "5. Ivanić Grad" sa pripadajućim
mjestima, a općine pod rednim brojem 10. i 11 Kloštar Ivanić i Križ su
općine pod rednim brojem 9. i 10.

Klasa: 015-01 /92-01 /03

Zagreb, 11. lipnja 1993.

Tajnik Zastupničkog doma Sabora Republike Hrvatske

**Anđelko Sikirić, v. r.**

Ostalo, NN 58/1993-1175
## Odluka o imenovanju zamjenice ministra znanosti i tehnologije

### NN 59/1993 (24.6.1993.), Odluka o imenovanju zamjenice ministra znanosti i tehnologije

# PREDSJEDNIK REPUBLIKE HRVATSKE

Na osnovi članka 25. stavak 3. Zakona o ustrojstvu i djelokrugu
ministarstava i drugih organa državne uprave ("Narodne novine",
broj 55/92 i 44/93) donosim

## ODLUKU

### o imenovanju zamjenice ministra znanosti i tehnologije

Za zamjenicu ministra znanosti i tehnologije imenuje se prof. dr. GRETA
PIFAT-MRZLJAK. Ova Odluka stupa na snagu danom donošenja.

Broj : PA8-82/ l -93.

Zagreb, 5. lipnja 1993.

Predsjednik Republike Hrvatske

**dr. Franjo Tudman, v. r.**

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Odluka, NN 59/1993-1176
## Ukaz kojim se postavlja dr. Ivica Maštruko za izvanrednog i opunomoćenog veleposlanika Republike Hrvatske u Republici Cipar, sa sjedištem u Rimu.

### NN 59/1993 (24.6.1993.), Ukaz kojim se postavlja dr. Ivica Maštruko za izvanrednog i opunomoćenog veleposlanika Republike Hrvatske u Republici Cipar, sa sjedištem u Rimu.

# PREDSJEDNIK REPUBLIKE HRVATSKE

Na temelju članka 99 stavka 2. Ustava Republike Hrvatske i članka
15. Zakona o inozemnim poslovima ("Narodne novine" broj 53/91)
donosim

## UKAZ

### kojim se postavlja dr. IVICA MAŠTRUKO za izvanrednog i opunomoćenog veleposlanika Republike Hrvatske u Republici Cipar, sa sjedištem u Rimu.

Broj: PA 12-30/2-93.

Zagreb, 2. lipnja 1993.

Predsjednik Republike Hrvatske

**dr. Franjo Tuđman, v. r.**

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Ostalo, NN 59/1993-1177
## Odluka o visini dnevnice za službeno putovanje i visini naknada za korisnike koji se financiraju iz sredstava državnog proračuna

### NN 59/1993 (24.6.1993.), Odluka o visini dnevnice za službeno putovanje i visini naknada za korisnike koji se financiraju iz sredstava državnog proračuna

# ZASTUPNIČKI DOM SABORA REPUBLIKE HRVATSKE

Na temelju članka 17. Zakona o izvršavanju Državnog proračuna Republike
Hrvatske za 1993. godinu ("Narodne novine",br. 25/93), Odbor
za izbor, imenovanja i administrativne poslove Zastupničkog doma Sabora
Republike Hrvatske, na sjednici 23. lipnja 1993, donio je

## ODLUKU

### o visini dnevnice za službeno putovanje i visini naknada za korisnike koji se financiraju iz sredstava državnog proračuna

I.

Za sve korisnike koji se financiraju iz sredstava državnog proračuna
kojima se ti troškovi priznaju u materijalne troškove, određuje se visina
dnevnice za službeno putovanje i visina naknada koje mogu isplaćivati dužnosnicima
i djelatnicima prema propisima.

II.

Dnevnica za službeno putovanje u zemlji iznosi 16.400 hrvatskih dinara.

Troškovi noćenja, prema priloženom računu, priznaju se u punom iznosu.
Troškovi noćenja u hotelu kategorije "de luxe", prema priloženom
računu, priznaju se do visine cijene noćenja u hotelu "A" kategorije
u istome mjestu.

III.

Naknada troškova odobrenog korištenja automobila u osobnom vlasništvu
u službene svrhe - po prijeđenom kilometru iznosi 540 hrvatskih dinara.

Iznimno, kad troškove naknade snosi stranka u postupku, naknada se priznaje
u visini 30% prodajne cijene litre benzina 98 oktana.

IV.

Naknada za povećane stvarne troškove života za rad na terenu preko 30
dana - terenski dodatak, koji isključuje pravo na dnevnicu i naknadu za
odvojeni život od obitelji, dnevno iznosi 16.400 hrvatskih dinara.

V.

Naknada za odvojeni život od obitelji, uz isključenje prava na dnevnicu
za obavljanje službenih poslova u mjestu prebivališta obitelji, mjesečno
iznosi 115.400 hrvatskih dinara.

Iznimno, naknada za odvojeni život od obitelji iznosi 50% određene visine
naknade kad je korisniku naknade, po odobrenju nadležnog tijela, osiguran
smještaj (u hotelu ili drugdje) na teret korisnika državnog proračuna

VI.

Stupanjem na snagu ove odluke prestaje vrijediti Odluka o visini dnevnice
za službeno putovanje i visini naknada za korisnike koji se financiraju
iz sredstava Državnog proračuna ("Narodne novine", br. 50/93).

VII.

Ova odluka stupa na snagu danom objave u "Narodnim novinama".

Klasa :121-01 /93-01 /01

Zagreb, 23. lipnja 1993.

Predsjednik Odbora za izbor, imenovanja i administrativne poslove

**Vice Vukojević, v. r.**

Odluka, NN 59/1993-1178
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Uredba o izmjeni i dopuni Zakona o neposrednim porezima

### NN 59/1993 (24.6.1993.), Uredba o izmjeni i dopuni Zakona o neposrednim porezima

# VLADA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike Hrvatske
da donosi uredbe kojima se uređuju pojedina pitanja iz djelokruga Sabora
Republike Hrvatske ("Narodne novine", br. 74/92), Vlada Republike
Hrvatske je na sjednici održanoj 23. lipnja 1993. godine donijela

## UREDBU

### o izmjeni i dopuni Zakona o neposrednim porezima

Članak 1.

U Zakonu o neposrednim porezima ("Narodne novine", br. 19/90,
28/90, 14/91, 73/91 i 25/93) u članku 36. točka 14. mijenja se i glasi:

"14. plaća djelatnika zaposlenih u poduzećima za zapošljavanje
invalida, kao ni iz nagrada osoba, koje se nalaze na profesionalnoj rehabilitaciji
u tim poduzećima, ako ta poduzeća zapošljavaju više od 40 posto invalidnih
osoba. Ako ova poduzeća zapošljavaju manje od 40 posto invalidnih osoba,
porez iz plaća ne plaća se samo iz plaća invalidnih osoba i nagrada osoba,
koje se nalaze na profesionalnoj rehabilitaciji u tim poduzećima."

Članak 2.

U članku 108. dodaje se stavak 5. koji glasi:

"Iznos deveterostruke prosječne plaće zaposlenih u privredi Republike
u prethodnom obračunskom razdoblju iz stavka 4. ovoga članka revalorizira
se primjenom eskontne stope Narodne banke Hrvatske za svaki mjesec u tromjesečju
za koje se plaća akontacija poreza iz ukupnog prihoda građana."

Članak 3.

Ova uredba stupa na snagu danom objave u "Narodnim novinama".

Klasa : 410-01 /93-01 /04

Urbroj : 5030112-93-13

Zagreb, 23. lipnja I993.

Predsjednik

**Nikica Valentić, v. r.**

Uredba, NN 59/1993-1179
## Uredba o izmjeni Zakona o boravišnoj pristojbi

### NN 59/1993 (24.6.1993.), Uredba o izmjeni Zakona o boravišnoj pristojbi

# VLADA REPUBLIKE HRVATSKE

Na temelju članka 1. Zakona o ovlasti Vlade Republike Hrvatske da donosi
uredbe kojima se uređuju pojedina pitanja iz djelokruga Sabora Republike
Hrvatske ("Narodne novine", broj 74/92), Vlada Republike Hrvatske
je na sjednici održanoj 23. lipnja t993 godine, donijela

## UREDBU

### o izmjeni Zakona o boravišnoj pristojbi

Članak 1.

U Zakonu o boravišnoj pristojbi ("Narodne novine", broj 27/91),
u članku 8. stavci 1. i 2. mijenjaju se i glase:

"Osobe iz članka 7. stavka 1. ovoga zakona, dužne su uplatiti boravišnu
pristojbu u roku od 5 dana po isteku svakih 10 dana u mjesecu, odnosno
po isteku mjeseca na poseban prijelazni račun turističke zajednice općine.

Turistička zajednica općine 3 dana od proteka roka za uplatu iz stavka
1. ovoga članka, doznačuje sredstva korisnicima iz članka 5. ovoga zakona."

Članak 2.

Ova uredba stupa na snagu danom objave u "Narodnim novinama".

Klasa : 412-04/93-01/01

Urbroj : 5030112-93-3

Zagreb, 23. lipnja 1993.

Predsjednik

**Nikica Valentić, v. r.**

Uredba, NN 59/1993-1180
## Odluka o dopuni Odluke o ograničenju uvoza određenih proizvoda

### NN 59/1993 (24.6.1993.), Odluka o dopuni Odluke o ograničenju uvoza određenih proizvoda

# VLADA REPUBLIKE HRVATSKE

Na temelju članka 2. Zakona o mjerama ograničenja tržišta i slobodnog
prometa robe i usluga od interesa za cijelu zemlju ("Narodne novine",
broj 53/91 i 26/93), Vlada Republike Hrvatske je na sjednici održanoj 23.
lipnja 199:3 godine donijela

## ODLUKU

### o dopuni Odluke o ograničenju uvoza određenih proizvoda

I.

U Odluci o ograničenju uvoza određenih proizvoda ("Narodne novine",
broj 50/93) u točki I. u stavku 1. dodaje se sljedeće:

17.01 1701.991 --- šećer od šećerne trske

1701.992 - - šećer od šećerne repe

04.01 0401.20 - mlijeko s udjelom masti više od 1% do 6% po masi

04.02 0402.10 - u prahu, granulama ili drugim krutim oblicima s udjelom
masti do 1,5% po masi

0402.2 - u prahu, granulama ili drugim krutim oblicima s udjelom masti
više od 1,5% po masi

04.07 0407.001 - - - - kokošja jaja

0407.002 ---- kokošja jaja za priplod

0407.005 -- - kokošja jaja, ostala

04.08 jaja peradi i ptičja jaja bez ljuske i žumanjci jaja, svježi,
sušeni, kuhani u vodi ili pari, oblikovani, smrznuti ili na drugi način
konzervirani, s udjelom ili bez udjela šećera ili drugih tvari za zaslađivanje.

II.

Ova odluka stupa na snagu danom objave u "Narodnim novinama".

Klasa : 331-03/93-01 /08

Urbroj : 50301 OS-93-4

Zagreb, 23. lipnja 1993.

Predsjednik

**Nikica Valentić, v. r.**

Odluka, NN 59/1993-1185
## Odluka o utvrđivanju visine boravišne pristojbe za 1994. godinu

### NN 59/1993 (24.6.1993.), Odluka o utvrđivanju visine boravišne pristojbe za 1994. godinu

# VLADA REPUBLIKE HRVATSKE

Na osnovi članka 5. Zakona o boravišnoj pristojbi ("Narodne novine",
broj 27/91), Vlada Republike Hrvatske je na sjednici održanoj 23. lipnja
1993. godine, donijela

## ODLUKU

### o utvrđivanju visine boravišne pristojbe za 1994. godinu

I.

Boravišna pristojba u turističkim mjestima za 1994. godinu utvrđuje
se u sljedećim iznosima:

Razred Boravišna pristoiba uDEM turističkog glavna sezona pred i posezona
mjesta

A 2,oo 1,50 B 1,60 1,30 C 1,30 1,00 D 1,00 0,70

Boravišna pristojba u ostalim mjestima koja nisu razvrstana u razrede
utvrđuje se u iznosu od 0,70 DEM.

II.

Boravišna pristojba plaća se u dinarskoj protuvrijednosti DEM po srednjem
tečaju Narodne banke Hrvatske na dan naplate.

III.

Razdoblje glavne sezone, pred i posezone u turističkim mjestima na području
općine određuje turistička zajednica općine.

IV.

Ova odluka stupa na snagu danom objave u "Narodnim novinama",
a primjenjuje se od 1. siječnja 1994. godine.

Klasa: 412-U4/53-Ol /OŽ

Urbroj : 5030112-93-2

Zagreb, 23 lipnja 1993.

Predsjednik

**Nikica Valentić, v. r.**

Odluka, NN 59/1993-1186
## Odluka o utvrđivanju općeg interesa za izgradnju magistralnoga pravca MC-2.1. dionica Podberam - Kičer - Baderna

### NN 59/1993 (24.6.1993.), Odluka o utvrđivanju općeg interesa za izgradnju magistralnoga pravca MC-2.1. dionica Podberam - Kičer - Baderna

# VLADA REPUBLIKE HRVATSKE

Na temelju članka 13. Zakona o eksproprijaciji ("Narodne novine",
broj 46/82, 28/87, 39/88 i 73/91), a povodom prijedloga Poduzeća za održavanje,
zaštitu, rekonstrukciju i izgradnju cesta u Hrvatskoj "Hrvatske ceste",
Vlada Republike Hrvatske je na sjednici održanoj 23. lipnja 1993. donijela

## ODLUKU

### o utvrđivanju općeg interesa za izgradnju magistralnoga pravca MC-2.1. dionica Podberam - Kičer - Baderna

I.

Utvrđuje se da je od općeg interesa izgradnja magistralnog pravca MC-2.1.
dionica Podberam - Kičer - Baderna k.o. Pazin, Beram i Tinjan, općina Pazin,
te k.o. Baderna, općina Poreč.

II.

Opći interes iz točke I. ove odluke utvrđuje se na temeIju Uvjeta uređenja
prostora broj 11/87 za izgradnju magistralnoga pravca MC-2.1. dionica Podberam
- Kičer - Baderna, Republičkoga komiteta za građevinarstvo, stambene i
komunalne poslove i zaštitu čovjekove okoline, Zavoda za prostorno uređenje
i zaštitu čovjekove okoline Republike Hrvatske, broj 04-UUP/11-1987. FO/AF,
od 22. lipnja 1987 godine.

III.

Ova odluka stupa na snagu danom objave u "Narodnim novinama".

Klasa: 943-03/93-01/20

Urbroj: 5030109-93-2

Zagreb, 23. llpnja 1993.

Predsjednik

**Nikica Valentić, v. r.**

Odluka, NN 59/1993-1187
## Odluka o utvrđivanju općeg interesa za izgradnju trase optičkoga kabela, na dionici Đurdevac - Virovitica

### NN 59/1993 (24.6.1993.), Odluka o utvrđivanju općeg interesa za izgradnju trase optičkoga kabela, na dionici Đurdevac - Virovitica

# VLADA REPUBLIKE HRVATSKE

Na temelju članka 13. Zakona o eksproprijaciji ("Narodne novine",
broj 46/82 - pročiščeni tekst, 28/87, 39/88 i 73/91), a povodom prijedloga
Hrvatske pošte i telekomunikacija, Direkcija telekomunikacija, Telekomunikacijski
magistralni centar Hrvatske, Vlada Republike Hrvatske je na sjednici održanoj
23. lipnja 1993. donijela

## ODLUKU

### o utvrđivanju općeg interesa za izgradnju trase optičkoga kabela, na dionici Đurdevac - Virovitica

I.

Utvrđuje se da je od općeg interesa izgradnja trase optičkoga kabela,
na dionici Đurđevac - Virovitica, na području općina Đurđevac i Virovitica,
a koji prelazi preko katastarskih općina Đurđevac, Kalinovac, Budančevica,
Kloštar Podravski, Kladare, Dinjevac, Pitomača, Stari Gradac, Vukosavljevica,
Špišić, Bukovica i Virovitica.

II.

Opći interes iz točke I. ove odluke utvrduje se na temelju uvjeta uređenja
prostora sadržanih u Uvjerenju o uvjetima uređenja prostora Ministarstva
graditeljstva i zaštite okoliša klasa: 350-OS/92-02/58, urbr: 531-05/1-93-7
od 18. ožujka 1993. godine.

III.

Ova odluka stupa na snagu danom objave u "Narodnim novinama".

Klasa:943-03/93-01/19

Urbroj : 5030109-93-2

Zagreb, 23. lipnja 1993.

Predsjednik

**Nikica Valentić, v. r.**

Odluka, NN 59/1993-1188
## Odluka o utvrđivanju općeg interesa za izgradnju spojne ceste magistralnih pravaca MC-2 i MC-5 preko naselja Trbušnjak u Senju, k.o. Senj

### NN 59/1993 (24.6.1993.), Odluka o utvrđivanju općeg interesa za izgradnju spojne ceste magistralnih pravaca MC-2 i MC-5 preko naselja Trbušnjak u Senju, k.o. Senj

# VLADA REPUBLIKE HRVATSKE

Na temelju članka 13. Zakona o eksproprijaciji ("Narodne novine",
broj 46/82 - pročišćeni tekst, 28/87, 39/88 i 73/91), a povodom prijedloga
"Hrvatskih cesta" Zagreb, Vlada Republike Hrvatske je na sjednici
održanoj 23. lipnja 1993: godine donijela

## ODLUKU

### o utvrđivanju općeg interesa za izgradnju spojne ceste magistralnih pravaca MC-2 i MC-5 preko naselja Trbušnjak u Senju, k.o. Senj

I.

Utvrđuje se da je od općeg interesa izgradnja spojne ceste između magistralnih
pravaca MC-2 i MC-5 preko naselja Trbušnjak u Senju, k.o. Senj, trasa koja
je ucrtana na situaciji koja je sastavni dio Uvjeta uređenja prostora.

II.

Opći interes iz točke I. ove odluke utvrđuje se na temelju Uvjeta uređenja
prostora Sekretarijata za prostorno uređenje, graditeljstvo, komunalne
i stambene poslove Grada Senja klasa: 350-05/93-01/24, urbroj: 2173-11-02-93-2,
od 28. svibnja 1993. godine.

III.

Ova odluka stupa na snagu danom objave u "Narodnim novinama".

Klasa : 943-04/93-01 /23

Urbroj : 5030109-93-1

Zagreb, 23. lipnja 1993.

Predsjednik:

**Nikica Valentić, v. r.**

Odluka, NN 59/1993-1189
## Rješenje o razrješenju pomoćnika ministra kulture i prosvjete

### NN 59/1993 (24.6.1993.), Rješenje o razrješenju pomoćnika ministra kulture i prosvjete

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", broj 41/90, 8/91, 14/91, 53A/91, 9/92 i 55/92) i članka 27.
stavka 3. Zakona o ustrojstvu i djelokrugu ministarstava i drugih organa
državne uprave ("Narodne novine", broj 55/92 i 44/93), Vlada
Republike Hrvatske je na sjednici 11. lipnja 1993. godine donijela

## RJEŠENJE

### o razrješenju pomoćnika ministra kulture i prosvjete

Razrješuje se mr. BOŽO BIŠKUPIĆ dužnosti pomoćnika ministra kulture
i prosvjete za management radi odlaska na novu dužnost.

Klasa:080-02/93-02/73

Urbroj : 50304/2-93-01

Zagreb, 11. lipnja 1993.

Predsjednik

**Nikica Valentić, v. r.**

Rješenje, NN 59/1993-1190
## Rješenje o imenovanju pomoćnika ministra kulture i prosvjete

### NN 59/1993 (24.6.1993.), Rješenje o imenovanju pomoćnika ministra kulture i prosvjete

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", broj 41/90, 8/91, 14/91 53A/91, 9/92 i 55/92) i članka 27.
stavka 3. Zakona o ustrojstvu i djelokrugu ministarstava i drugih organa
državne uprave ("Narodne novine", broj 55/92 i 44/93), Vlada
Republike Hrvatske je na sjednici 11. lipnja 1993. godine donijela

## RJEŠENJE

### o imenovanju pomoćnika ministra kulture i prosvjete

Imenuje se mr. MATE PAVKOVIĆ pomoćnikom ministra kulture i prosvjete
za management u obnovi projekata prosvjete i kulturne baštine.

Klasa: 080-02/93-04/01

Urbroj : 50304/2-93-0 I

Zagreb, ll. lipnja 1983.

Predsjednik

**Nikica Valentić, v. r.**

Rješenje, NN 59/1993-1191
## Rješenje o razrješenju pomoćnika ministra industrije, brodogradnje i energetike

### NN 59/1993 (24.6.1993.), Rješenje o razrješenju pomoćnika ministra industrije, brodogradnje i energetike

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", broj 41/90, 8/91, 14/91, 53A/91, 9/92 i 55/92) i članka 27.
stavka 3. Zakona o ustrojstvu i djelokrugu ministarstava i drugih organa
državne uprave ("Narodne novine", broj 55/92 i 44/93), Vlada
Republike Hrvatske je na sjednici 11. lipnja 1993. godine donijela

## RJEŠENJE

### o razrješenju pomoćnika ministra industrije, brodogradnje i energetike

Razrješuje se PETAR ŠALE dužnosti pomoćnika ministra industrije, brodogradnje
i energetike u Sektoru za obrtništvo i mala poduzeća radi odlaska na novu
dužnost.

Klasa: 080-02/93-02/55

Urbroj : 50304/2-93-01

Zagreb,11. lipnja 1993

Predsjednik

**Nikica Valentić, v. r.**

Rješenje, NN 59/1993-1192
## Rješenje o razrješenju pomoćnika ministra industrije, brodogradnje i energetike

### NN 59/1993 (24.6.1993.), Rješenje o razrješenju pomoćnika ministra industrije, brodogradnje i energetike

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", broj 41/90, 8/91, 14/91, 53A/91, 9192 i 55/92) i članka 27.
stavka 3. Zakona o ustrojstvu i djelokrugu ministarstava i drugih organa
državne uprave ("Narodne novine", broj 55/92 i 44/93), Vlada
Republike Hrvatske je na sjednici 11. lipnja 1993. godine donijela

## RJEŠENJE

### o razrješenju pomoćnika ministra industrije, brodogradnje i energetike

Razrješuje se DAVORIN KAJIĆ dužnosti pomoćnika ministra industrije,
brodogradnje i energetike u Sektoru brodogradnje radi odlaska na novu dužnost.

Klasa.: 080-02/93-02/76

Urbroj : 50304/2-93/01

Zagreb, 11. lipnja 1993.

Predsjednik

**Nikica Valentić, v. r.**

Rješenje, NN 59/1993-1193
## Rješenje o imenovanju pomoćnika ministra uprave

### NN 59/1993 (24.6.1993.), Rješenje o imenovanju pomoćnika ministra uprave

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine., broj 41/99, 8/91. 14/91, 53A/91, 9/92 i 55/92) i članka 27. stavka
3. Zakona o ustrojstvu i djelokrugu ministarstava i drugih organa državne
uprave ("Narodne novine", broj 55/92 i 44/93), Vlada Republike
Hrvatske je na sjednici 11. lipnja 1993. godine donijela

## RJEŠENJE

### o imenovanju pomoćnika ministra uprave

Imenuje se MIRA MARTINEC pomoćnikom ministra uprave.

Klasa:080-02/93-04/16

Urbroj : 50304/2-93-01

Zagreb, 11. lipnja 1993

Predsjednik

**Nikica Valentić, v. r.**

Rješenje, NN 59/1993-1194
## Rješenje o imenovanju direktora Zavoda za javnu upravu

### NN 59/1993 (24.6.1993.), Rješenje o imenovanju direktora Zavoda za javnu upravu

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", broj 41/90, 8/91, 14/91, 53A/91, 9/92 i 55/92) i članka 27.
stavka 3. Zakona o ustrojsvu i djelokrugu ministarstava i drugih organa
državne uprave ("Narodne novine", broj 55/92 i 44/93), Vlada
Republike Hrvatske je na sjednici 11. lipnja 1993 godine donijela

## RJEŠENJE

### o imenovanju direktora Zavoda za javnu upravu

Imenuje se MIHAJLO KRAMARIĆ direktorom Zavoda za javnu upravu u Ministarstvu
uprave.

Klasa : 080-02/93-04/ 17

Urbroj : 50304/2-93-01

Zagreb, 11. lipnja 1993.

Predsjednik

**Nikica Valentić, v.r.**

Rješenje, NN 59/1993-1195
## Rješenje o imenovanju savjetnika potpredsjednika Vlade Republike Hrvatske

### NN 59/1993 (24.6.1993.), Rješenje o imenovanju savjetnika potpredsjednika Vlade Republike Hrvatske

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", broj 41/90, 8/91, 14/91, 53A/91, 9/92 i 55/92) i članka 8.
stavka 2. Uredbe o Stručnoj službi Vlade Republike Hrvatske ("Narodne
novine", broj 52/90), Vlada Republike Hrvatske je na sjednici 11.
lipnja 1993. godine donijela

## RJEŠENJE

### o imenovanju savjetnika potpredsjednika Vlade Republike Hrvatske

Imenuje se ILE BAKOVIĆ savjetnikom potpredsjednika Vlade Republike Hrvatske.

Klasa : 080-02/93-04/ 18

Urbroj : 50304/2-93-01

Zagreb, 11. lipnja I 993.

Predsjednik

**Nikica Valentić, v. r**

Rješenje, NN 59/1993-1196
## Rješenje o razrješenju direktora Republičkog fonda za kulturu

### NN 59/1993 (24.6.1993.), Rješenje o razrješenju direktora Republičkog fonda za kulturu

# VLADA REPUBLIKE HRVATSKE

Na temelju članka 23. stavka 9. Zakona o Vladi Republike Hrvatske ("Narodne
novine", broj 41/90, 8/91, 14/91,53A/91, 9/92 i 55/92) i članka 9.
Zakona o izmjenama i dopunama Zakona o fondovima za kulturu ("Narodne
novine"., broj 27/93), Vlada Republike Hrvatske je na sjednici 11.
lipnja 1993. godine donijela

## RJEŠENJE

### o razrješenju direktora Republičkog fonda za kulturu

Razrješuje se mr. BOŽO BIŠKUPIĆ dužnosti direktora Republičkog fonda
za kulturu

Klasa:080-02/93-02/74

Urbroj : 50304/2-93-01

Zagreb, 11. lipnja 1993.

Predsjednik

**Nikica Valentić, v.r.**

Rješenje, NN 59/1993-1197
## Rješenje o razrješenju direktora Republičkog fonda predškolskog odgoja

### NN 59/1993 (24.6.1993.), Rješenje o razrješenju direktora Republičkog fonda predškolskog odgoja

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", broj 41/90, 8/91, 14/91, 53A/91, 9/92 i 55/92) i članka 9.
Zakona o izmjenama i dopunama Zakona o društvenoj brizi o djeci predškolske
dobi ("Narodne novine", broj 27/93), Vlada Republike Hrvatske
je na sjednici 11. lipnja 1993. godine donijela

## RJEŠENJE

### o razrješenju direktora Republičkog fonda predškolskog odgoja

Razrješuje se mr. MATE PAVKOVIĆ dužnosti direktora Republičkog fonda
predškolskog odgoja.

Klasa:080-02/93-02/75

Urbroj : 50304/2-93-01

Zagreb,11. lipnja 1993.

Predsjednik

**Nikica Valentić, v.r.**

Rješenje, NN 59/1993-1198
## Odluka o dopuni Odluke o imenovanju predsjednika, zamjenika predsjednika i članova Državne komisije za UNPROFOR

### NN 59/1993 (24.6.1993.), Odluka o dopuni Odluke o imenovanju predsjednika, zamjenika predsjednika i članova Državne komisije za UNPROFOR

# VLADA REPUBLIKE HRVATSKE

Na temelju članka 23. stavka 3. Zakona o Vladi Republike Hrvatske ("Narodne
novine", broj 41/90, 8/91, 14/91. 53A/91, 9/92 i 55/92), Vlada Republike
Hrvatske je na sjednici 11. lipnja 1993. godine donijela

## ODLUKU

### o dopuni Odluke o imenovanju predsjednika, zamjenika predsjednika i članova Državne komisije za UNPROFOR

U odluci o imenovanju predsjednika, zamjenika predsjednika i članova
Državne komisije za UNPROFOR ("Na rodne novine", broj 47/93)
u točki III. dodaje se podtočka 8. koja glasi:

"8. Brigadir ZLATKO CIŠPER, Glavni stožer Hrvatske vojske."

Klasa: 080-02/93-01 /84

Urbroj : 50304/2-93-02

Zagreb, 11. lipnja 1993.

Predsjednik

**Nikica Valentić, v.r.**

Odluka, NN 59/1993-1199
## Naredba o utvrđivanju mjesečnih svota osobne invalidnine, drugih mjesečnih novčanih primanja i osnovice za određivanje opskrbnine od 1. travnja 1993. godine

### NN 59/1993 (24.6.1993.), Naredba o utvrđivanju mjesečnih svota osobne invalidnine, drugih mjesečnih novčanih primanja i osnovice za određivanje opskrbnine od 1. travnja 1993. godine

# MINISTARSTVO OBRANE I MINISTARSTVO RADA I SOCIJALNE SKRBI

Na temelju članka 55. stavka 1. Zakona o zaštiti vojnih i civilnih invalida
rata ("Narodne novine", br. 33/92, 77/92. i 58/93.) ministar
obrane i ministar rada i socijalne skrbi, donose

## NAREDBU

### o utvrđivanju mjesečnih svota osobne invalidnine, drugih mjesečnih novčanih primanja i osnovice za određivanje opskrbnine od 1. travnja 1993. godine

1. Mjesečne svote osobne invalidnine, dodatka za njegu i pomoć druge
osobe, ortopedskog dodatka, obiteljske invalidnine, uvečane obiteljske
invalidnine, dodatka za pripomoć u kući i svota osnovice za određivanje
opskrbnine, utvrđene Naredbom o utvrđivanju mjesečnih svota osobne invalidnine,
drugih mjesečnih novčanih primanja i osnovice za određivanje opskrbnine
od 1. travnja 1993. godine ("Narodne novine", br. 35/93), povećavaju
se od 1. travnja 1993. za 116,303% tako da iznose:

HRD

1) osobna invalidnina invalida I.grupe od koje se

određuju i svote osobne invalidnine invalida II.

do X.grupe 150.000

2) dodatak za njegu i pomoć druge osobe

- za I.stupanj 150.000

- za II.stupanj 99.000

3) ortopedski dodatak·

- za I.stupanj 43.500

- za II.stupanj 33.000

- za III.stupanj 21.000

- za IV.stupanj 10.500

4) obiteljska invalidnina:

- za jednog korisnika prema članku 28. stav-

ku 2.Zakona 22.500

- za jednog korisnika prema članku 28.stav-

ku 3.Zakona 60.000

5) uvećana obiteljska invalidnina prema članku 32. Zakona 51.750

6) osnovica za određivanje opskrbnine 51.562

7) dodatak za pripomoć u kući 42.188

2. Stupanjem na snagu ove naredbe prestaje važili Naredba o utvrđivanju
mjesečnih svota osobne invalidnine, drugih mjesečnih novćanih primanja
i osnovice za određivanje opskrbnine od 1. travnja 1993. godine ("Narodne
novine", br. 35/93);

3. Ova naredba stupa na snagu danom objave u "Narodnim novinama".

Klasa:011-02/93-Ol/17

Urbroj : 524-OS/ 1-93-1

Zagreb, 18. lipnja 1993.

Ministar obrane

**Gojko Šušak, v. r.**

Ministar rada i socijalne skrbi

**mr. Josip Juras, v. r.**

Naredba, NN 59/1993-1201
## Rješenje o davanju odobrenja za izdavanje dugoročnih vrijednosnih papira

### NN 59/1993 (24.6.1993.), Rješenje o davanju odobrenja za izdavanje dugoročnih vrijednosnih papira

# MINISTARSTVO FINANCIJA KOMISIJA ZA ODOBRENJE IZDAVANJA DUGOROČNIH VRIJEDNOSNIH PAPIRA

Na temelju članka 45d. Zakona o vrijednosnim papirima ("Narodne
novine", br 53/91.) Komisija za odobrenje izdavanja dugoročnih vrijednosnih
papira, povodom zahtjeva Karlovačke banke d.d. Karlovac da joj se odobri
izdavanje II. emisije dionica, sukladno odluci sa sjednice od 3. lipnja
1993. godine, donijela je

## RJEŠENJE

### o davanju odobrenja za izdavanje dugoročnih vrijednosnih papira

1. Karlovačkoj banci d.d. Karlovac sa sjedištem u Karlovcu, Ulica I.
G. Kovaćića 1, odobrava se izdavanje dugoročnih vrijednosnih papira - II.
emisije dionica u svoti od 3,050.000.- DEM.

2. Izdavatelj dugoročnih vrijednosnih papira iz točke 1. ovoga rješenja
obvezan je ovom Ministarstvu, nakon izdavanja vrijednosnih papira, dostaviti
podatke iz članka 7. stavak 2. Zakona o vrijednosnim papirima.

3. Ovo rješenje objavljuje se u "Narodnim novinama".

Klasa:450-08/93-01/19

Urbroj : 513-04/93-1

Zagreb, 4. lipnja 1993.

Predsjednik Komisije

**dr. Zoran Jašić, v. r.**

Rješenje, NN 59/1993-1202
## Rješenje o davanju odobrenja za izdavanje dugoročnih vrijednosnih papira

### NN 59/1993 (24.6.1993.), Rješenje o davanju odobrenja za izdavanje dugoročnih vrijednosnih papira

# VLADA REPUBLIKE HRVATSKE

Na temelju članka 45d. Zakona o vrijednosnim papirima ("Narodne
novine", br. 53/91) Komisija za odobrenje izdavanja dugoročnih vrijednosnih
papira, povodom zahtjeva Gospodarske kreditne banke d.d., Zagreb da joj
se odobri izdavanje II. emisije dionica, sukladno odluci sa sjednice od
3. lipnja 1993. godine, donijela je

## RJEŠENJE

### o davanju odobrenja za izdavanje dugoročnih vrijednosnih papira

1. Gospodarskoj kreditnoj banci d.d. Zagreb sa sjedištem u Zagrebu,
Savska 41, odobrava se izdavanje dugoročnih vrijednosnih papira - II emisije
dionica u svoti od 2.000.000.000.- hrvatskih dinara.

2. Izdavetelj dugoročnih vrijednosnih papira iz točke 1. ovoga rješenja
obvezan je ovom Ministarstvu, nakon izdavanja vrijednosnih papira, dostaviti
podatke iz članka 7. stavak 2. Zakona o vrijednosnim papirima.

3. Ovo rješenje objavljuje se u "Narodnim novinama".

Klasa: 450-08/93-01 /37

Urbroj : 513-11 /93-1

Zagreb, 8. lipnja 1993.

Predsjednik

**Komisije dr. Zoran Jašić, v. r**

Rješenje, NN 59/1993-1203
## Rješenje o davanju odobrenja za izdavanje dugoročnih vrijednosnih papira

### NN 59/1993 (24.6.1993.), Rješenje o davanju odobrenja za izdavanje dugoročnih vrijednosnih papira

# KOMISIJA ZA ODOBRENJE IZDAVANJA DUGOROČNIH VRIJEDNOSNIH PAPIRA

Na temelju članka 45d. Zakona o vrijednosnim papirima ("Narodne
novine", br. 53/91.), Komisija za odobrenje izdavanja dugoročnih vrijednosnih
papira, povodom zahtjeva Dioničkog društva "Siporex" - Proizvodnja
i montaža proizvoda od plinobetona i vapneno-silikatne opeke, Pula da mu
se odobri izdavanje II. i III. emisije dionica, sukladno odluci sa sjednice
od 3. lipnja 1993. godine, donijela je

## RJEŠENJE

### o davanju odobrenja za izdavanje dugoročnih vrijednosnih papira

1. Dioničkom društvu "Siporex" - Proizvodnja i montaža proizvoda
od plinobetona i vapneno-silikatne opeke, Pula, sa sjedištem u Puli, Industrijska
15, odobrava se izdavanje dugoročnih vrijednosnih papira - II. emisije
dionica u svoti od 1.000.000.- DEM i III. emisije dionica u svoti od 500.000.
- DEM.

2. Izdavatelj dugoročnih vrijednosnih papira iz točke 1. ovoga rješenja
obvezan je ovom Ministarstvu, nakon izdavanja vrijednosnih papira, dostaviti
podatke iz članka 7. stavak 2. Zakona o vrijednosnim papirima.

3. Ovo rješenje objavljuje se u "Narodnim novinama".

Klasa: 450-08/93-01/30

Urbroj : 513-04/93-I

Zagreb, 4. lipnja 1993.

Predsjednik Komisije

**dr. Zoran Jašič, v. r.**

Rješenje, NN 59/1993-1204